Artūrs Andžāns

Artūrs Andžāns (dzimis  Rīgā) ir latviešu hokejists, aizsargs. Pašlaik spēlē Somijas hokeja līgas komandā Hemēnlinnas HPK.

 Spēlētāja karjera 
A. Andžāns ir HK Prizma audzēknis. Pieaugušo hokejā viņš debitēja 17 gadu vecumā 2017.—2018. gada sezonā, kad spēlēja Latvijas otrajā spēcīgākajā līgā Prizma/Pārdaugava komandā, kurā bija vicekapteinis. 2019.—2020. gada sezonā viņš debitēja "Prizma" sastāvā Latvijas Virslīgā (OHL), kur viņš regulārajā sezonā aizvadīja 17 spēles. OHL viņš debitēja 2019. gada 26. novembrī pret HS Rīga. Savus pirmos vārtus virslīgā guva 2020. gada 10. martā pret HK Zemgale.

2020.—2021. gada sezonā Andžāns pārgāja uz HK Rīga, lai spēlētu Jaunatnes hokeja līgā (MHL). 2021.—2022. gada sezonā viņš kļuva par komandas kapteini. Andžāns bija HK Rīga sezonas rezultatīvākais aizsargs, gūstot 21 rezultativitātes punktu (1+20). Šajā sezonā viņš debitēja arī Rīgas "Dinamo" sastāvā Kontinentālā hokeja līgā, kur savu pirmo un vienīgo spēli aizvadīja 2022. gada 5. janvārī izbraukumā pret Ufas "Salavat Julajev".

2022. gadā Andžāns pārgāja uz Somijas otrās spēcīgākās līgas Mestis komandu TuTo. 2023.—2024. gada sezonu viņš sāka citā Mestis komandā KeuPa HT. Tuvojoties pārejas termiņa beigām, 2024. gada februārī Andžāns pārgāja uz Somijas augstākās līgas komandu Hemēnlinnas HPK, ar kuru noslēdza līgumu līdz sezonas beigām. Andžāns tur nospēlēja piecas regulārās sezonas spēles, bet punktus neguva. 2024. gada aprīlī viņš pagarināja līgumu HPK. Sezonas sākumā nespēja iegūt vietu komandas pamatsastāvā, un 2024. gada septembrī HPK uz neilgu laiku izīrēja viņu Mestis komandai Kokolas "Hermes". 2024. gada novembrī klubs vēlreiz izīrēja Andžānu citai Mestis komandai Kajānu "Hokki". Andžāns "Hokki" komandā kopumā nospēlēja 15 spēles. Līdz ar transfēru termiņa beigām 2025. gada februārī viņš atgriezās HPK klubā, kura rindās sezonas laikā nospēlēja septiņas regulārās sezonas spēles un guva divus rezultativitātes punktus (1+1). Izslēgšanas spēlēs viņš nespēlēja. 2025. gada aprīlī Andžāns pagarināja līgumu ar HPK vēl uz divām sezonām.

Latvijas jauniešu izlasēs pasaules čempionātos Andžāns nav spēlējis. Latvijas izlasē debitēja  pārbaudes spēlē Epinālā pret Franciju. Savus pirmos vārtus pieaugušo izlasē guva  pārbaudes spēlē Rīgā pret Somiju.

 Karjeras statistika 
 Klubu statistika 
     Regulārā sezona   Izslēgšanas spēles Sezona  Klubs  Līga                     2018—19  Prizma/Pārdaugava  Latvija-2  29  3  6  9  28  —  —  —  —  — 2019—20  HK Prizma  Latvija  17  1  1  2  4  —  —  —  —  — 2019—20  Jūrmalas SS/Pārdaugava  Latvija-2  23  3  6  9  20  —  —  —  —  — 2020—21  HK Rīga  MHL  52  1  10  11  22  —  —  —  —  — 2021—22  Rīgas "Dinamo"  KHL  1  0  0  0  0  —  —  —  —  — 2021—22  HK Rīga  MHL  53  1  20  21  64  —  —  —  —  — 2022—23  TuTo  Somija-2  51  2  7  9  18  8  0  0  0  6 2023—24  KeuPa HT  Somija-2  34  5  12  17  32  —  —  —  —  — 2023—24  Hemēnlinnas HPK  Somija  5  0  0  0  8  —  —  —  —  — 2024—25  Hemēnlinnas HPK  Somija  7  1  1  2  4  —  —  —  —  — 2024—25  Kokolas "Hermes"  Somija-2  6  0  1  1  6  —  —  —  —  — 2024—25  Kajānu "Hokki"  Somija-2  15  0  4  4  12  —  —  —  —  —

 Atsauces 

 Ārējās saites 

Kategorija:2001. gadā dzimušie
Kategorija:Rīgā dzimušie
Kategorija:Latvijas hokejisti